Here is a page extracted from Wikipedia that may contain CSS, HTML, and a lot of unformatted text.

Title: Cuarzarenita
Content: As quarzarenitas son piedras d'arena en as que o quarz representa o 95 % d'os clastos y as arenas composicionalment més maturas. Por un regular son formatas por gran bien redondeyaus y bien clasificaus, por o que a suya matureza textural ye tamién muito alta. Os cementos son sobre tot recreiximientos de quarz, pero tamién son comuns os cementos de calcita, por un regular cementos poiquilotopicos.

I predominan os clastos de quarz monocristalins, pus os policristalins u ondulants gosan estar menos estables y tienden a desapareixer. Os minerals pesaus mes comuns que bi ha son os mes resistents, rutilo, zircón, turmalina y ilmenita.

En muitos casos as quarzarenitas son o resultau de grans periodos de repetidas accions d'os achents sobre os sedimentos, por o que os grans que no son de quarz han estato destruitos por l'abrasión. O clima tamién chuega un paper important pa o desembolique d'estos sedimentos. Un clima calido y humido puet servir pa explicar o sedimento que ha formau esta roca, siempre con o refirme de releus poco contrastaus y transportes lentos. Manimenos muitos grans de quarz pueden estar de segundo cilo, derivaus de sedimentos que ya existiban enantes, o que se confirma si se veye grans con recreiximientos erosionaus.

Un ambient tectonico a on se forma este deposito sedimentario ye o de cratons estables y marguins pasivos.

Rocas siliciclasticas